เมื่อตอนปี55ผมเคยมีเม็ดขึ้นตามตัวคันมากๆคันยุบยิบๆจะขึ้นตามขาอ่อนหน้า-หลังเอวสะดือสีข้างลำตัวรักแร้ก้นราวนมซอกนิ้วกับหลังมือนิดหน่อยหัวเข่าแขนหัวไหล่หน้าอกและมีตุ่มที่อัณฑะแต่เป็นเม็ดเดียวตอนแรกนึกว่าอะไรกัดเป็นอยู่เป็นเดือนไม่หายเลยไปหาคลีนิคผิวหนังบอกว่าเป็นหิดให้เบนซิลเบนโซเอตมาทากับครีมอะไรไม่รู้ใส่เนื้อครีมขาวๆ+ยากินถ้าจำไม่ผิดผมทาเบนซิลได้ไม่กี่วันก็หายหมดไม่คันแล้วแต่ยังไม่หายขาดเพราะยังมีเม็ดที่เอวกับที่บริเวณส่วนที่เกงในปิดไว้อยู่รวมกันแค่2เม็ดแต่เม็ดไม่นูนมากและไม่คันแล้วผมเลยไม่ได้ทายารักษาต่อตั้งแต่ตอนนั้นจนมาถึงประมาณ1-2เดือนที่แล้วมีอยู่ช่วงนึงผมนอนเฉยๆไม่ได้อาบน้ำ 20 วัน บางทีก็ 10 กว่า ทำแบบนี้อยู่หลายครั้ง แล้วอยู่ๆมันก็เห่อกลับมาใหม่เริ่มแรกอยู่ๆก็เริ่มคันที่แถวหน้าแข้งแล้วผมก็เอาอีกขาถูๆจนมาดูอีกทีเป็นรอยดำขึ้นเป็นวงใหญ่เลยมีน้ำไหลออกมาบ้างเวลานอนเอาขาพาดนใบเล็กข้างๆขา ติดใส่น (เคยไปร้านยา บอกว่าติดเชื้อ ก็ให้ยามาทาก็ยุบลง)อีกเดือนนึงก็เริ่มมีตุ่มขึ้นตามตัวเหมือนเดิมอีกแล้วครับเหมือนที่เคยเป็นเลยเลยเริ่มสงสัยแล้วว่าจะใช่หิดมั้ยพอเริ่มเป็นมากขึ้นเริ่มนึกออกครับว่าอาการเดียวกับที่เคยเป็นตอนปี55เลยเม็ดขึ้นตามตัวคันมากเอวลำตัวราวนมขาอ่อนหน้าหลังหน้าแข้งขาหลังเท้าซอกนิ้วหลังมือสะดือหลังหัวเข่าแขนหัวไหล่หน้าอกจนตอนนี้เริ่มขึ้นมาที่คอกับท้ายทอยแล้วน่าเกลียดมากๆโชคดีที่เรียนออนไลน์ไม่งั้นคงต้องดร็อปแน่ๆอยากถามว่ามันใช่หิดมั้ยครับ แล้วมันจะหายเมื่อไหร่แล้วเป็นครั้งนี้ครั้งแรกผมไปหาที่โรงบางภูมิพลมาให้เดอร์โมเวตไรสักอย่างมาทากับครีมcetomacrogol (เนื้อครีมแบบเดียวกับที่เคยได้ตอนเป็นครั้งแรก) ทาเดิร์โมเวตตุ่มมันก็หายครับยุบลงแต่ก็ยังขึ้นในที่ใหม่ๆขึ้นมาเรื่อยๆทาไม่กี่วันยาหมดก็ไปโรงบาลใหม่จะไปขอยาใหม่เลยเล่าให้ฟังว่าเคยเป็นแบบนี้มา และเคยบอกว่าเป็นหิดและอยากขอยาแบบที่เคยทาตอนเป็นครั้งแรก(เบนซิลเบนฯ)แต่พอเอามาทาได้3วันรู้สึกตั้งแต่วันแรกว่ามันยิ่งแย่ลงพอทาวันนี้พรุ่งนี้มีผดเล็กๆขึ้นเพิ่มมา(เฉพาะหลังมือกับนิ้วมือ)แล้วส่วนอื่นๆก็มีความรู้สึกว่ามันไม่ดีขึ้นเลยคันเหมือนเดิมตุ่มก็ไม่แห้งตุ่มเพิ่มขึ้นด้วยตอนนี้เริ่มลามมาที่คอกับท้ายทอยแล้วครับเครียดมากเป็นรอยดำเต็มคอเลยตอนนี้สรุปมันใช่หิดไหมครับ มันจะหายมั้ยถ้าใช่ทำไมเป็นครั้งนี้มันไม่หายไปตั้งแต่3-4วันแรกที่ทาแบบครั้งที่เคยเป็นครับแถมยังเป็นมากขึ้นทุกวันเครียดมากตอนนี้แล้วจริงมั้ยครับที่ในข้อมูลเว็บพบแพทย์บอกว่ารักษาอาทิตย์แรกจะแย่ลงและจะดีขึ้นพอพ้น1อาทิตย์ไปหรือผมเป็นโรคผิวหนังโรคอื่นครับแล้วมีที่ไหนเก่งเรื่องโรคผิวหนังในกรุงเทพแนะนำบ้างครับขอบครับ
สวัสดีค่ะ อาการมีเม็ดแดงขึ้นตามตัว คันมากๆ ดังในรูปแนบ อาจจะมีสาเหตุมาจาก การมีผื่นผิวหนังอักเสบจากภูมิแพ้ ผื่นผิวหนังอักเสบจากการแพ้สัมผัส หรือการระคายสัมผัส การถูกแมลงกัด การติดเชื้อราชนิดกระจายทั่วตัวในผู้ที่มีภูมิคุ้มกันบกพร่อง (แต่มักจะไม่คันรุนแรง) ส่วนหิดนั้น ทำให้คันมากได้ แต่ตำแหน่งที่พบบ่อยมักเป็นตามง่ามมือ ง่ามเท้า ไม่ค่อยเป็นกระจายทั่วตัวดังในรูปหากมีอาการคันมากๆเด่น เป็นหลายๆตำแหน่งมาเรื้อรัง อาจนึกถึงกลุ่มผื่นผิวหนังอักเสบจากภูมิแพ้ได้มากเช่นกัน โดยอาจมีประวัติคนในครอบครัวมีโรคภูมิแพ้เหมือนกัน หรือเคยมีผื่นตามข้อพับในวัยเด็ก และพอมีการไปแกะเกาอาจกลายเป็นแผลตื้นๆไปทั่วตัวได้แนะนำการกลับไปพบแพทย์เพื่อตรวจร่างกายจริงซ้ำอีกครั้ง และอาจจะต้องขูดตัวอย่างจากรอยโรคดูก่อนว่าไม่มีการติดเชื้อใดๆก่อน ถ้าเป็นอาการผื่นผิวหนังอักเสบนั้นอาจต้องใช้ยาแก้อักเสบเช่นสเตียรอยด์ภายใต้การดูแลของแพทย์ต่อไป ในเบื้องต้นไม่ไปแกะเกาบริเวณที่เป็นเองเพื่อป้องกันการติดเชื้อแบคทีเรียซ้ำซ้อนที่แผล ใช้น้ำเปล่าสะอาดล้างเบาๆ ได้ ซักผ้าปูที่นอนบ่อยๆ หลีกเลี่ยงปัจจัยใดๆที่สังเกตว่ากระตุ้นให้มีอาการได้ กินยาแก้คันเพื่อบรรเทาอาการ